stanford-oval/wikipedia huggingface dataset:
Mohammad Javad Zarif

| Mohammad Javad Zarif |
| --- | --- |

Iranin ulkoministeri
 15. elokuuta 2013 – 25. elokuuta 2021  
Edeltäjä:  Ali Akbar Salehi
Seuraaja:  Hossein Amir-Abdollahian
Henkilötiedot
Syntynyt: 7. tammikuuta 1960 (ikä 64) Teheran, Iran
Tiedot
Puolue:  Sitoutumaton
Tutkinnot:  Denverin yliopisto
 Nimikirjoitus
Aiheesta muualla
www.mfa.gov.ir/index.aspx?fkeyid=&siteid=1&pageid=2162
Mohammad Javad Zarif (pers. ‏محمدجواد ظریف‎, Mohammad-Javād Zarif; s. 7. tammikuuta 1960) on iranilainen diplomaatti ja poliitikko, joka toimi maansa ulkoministerinä vuosina 2013–2021. Hän oli maansa YK-edustaja vuosina 2002–2007.
Zarif syntyi Teheranissa vuonna 1960 varakkaan kauppiasperheen neljäntenä lapsena. Hän opiskeli islamilaisessa yksityiskoulussa. Kotona hänen perheensä pyrki suojelemaan häntä vallankumouksellisilta aatteilta, minkä vuoksi talossa ei ollut sanomalehtiä eikä televisiota. Hänelle ei annettu myöskään lupaa mennä koulukavereilleen kylään. Yläasteella Zarif päätyi lukemaan hallintoa kritisoivia teoksia kuten Ali Shariatin kirjoja. Vuonna 1977 hän lähti Yhdysvaltoihin opiskelemaan.
Islamilaisen vallankumouksen tapahduttua Iranissa Zarif päätti hakea töitä YK:n New Yorkissa sijainneesta Iranin lähetystöstä. Diplomaattina hän on osallistunut muun muassa Iranin ja Irakin välisiin rauhanneuvotteluihin ja amerikkalaisten panttivankien vapauttamisneuvotteluihin Libanonissa. Hän edusti maataan YK:ssa vuosina 2002–2007. Hänellä oli myös tärkeä rooli Iranin ydinsopimuksen solmimisessa vuonna 2015.
Yhdysvallat on kohdistanut pakotteita Zarifiin maiden välien huononnuttua. Zarifin mukaan pakotteet johtuvat siitä, että Yhdysvallat pitää häntä uhkana. Hänen mukaansa pakotteilla ei ole häneen minkäänlaista vaikutusta, koska hänellä ei ole omaisuutta Iranin ulkopuolella. Helmikuussa 2019 hän ilmoitti eroavansa ulkoministerin tehtävistään, mutta presidentti Hasan Ruhani ei hyväksynyt eroa.
Mohammad Javad Zarif toimi Iranin islamilaisen tasavallan varapresidenttinä 1.8.2024-11.8.2024 ennen eroaan.
Aiheesta muualla

Kuvia tai muita tiedostoja aiheesta Mohammad Javad Zarif Wikimedia Commonsissa
Miguel Ángel Revilla Roiz

| Miguel Ángel Revilla |
| --- | --- |
 Miguel Ángel Revilla
Cantabrian maakuntahallituksen johtaja
 7. heinäkuuta 2015 –  
Edeltäjä:  Ignacio Diego
Cantabrian maakuntahallituksen johtaja
 27. kesäkuuta 2003 – 23. kesäkuuta 2011  
Edeltäjä:  José Joaquín Martínez Sieso
Seuraaja:  Ignacio Diego
Henkilötiedot
Syntynyt: 23. tammikuuta 1943 (ikä 81)  Polaciones, Espanja
Ammatti:  ekonomi, poliitikko
Puoliso:  Aurora Díaz Abella
Tiedot
Puolue:  Kantabrian alueellinen puolue (PRC)
 Nimikirjoitus
Miguel Ángel Revilla Roiz (s. 23. tammikuuta 1943) 
on espanjalainen poliitikko.
Revilla edustaa Kantabrian alueellista puoluetta. Hän toimi Kantabrian maakuntahallituksen johtajana vuosina 2003–2011 ja valittiin uudestaan kesäkuussa 2015.
Revilla on koulutukseltaan ekonomi. Hän oli taloustieteen professori vuosina 1979–1982 (Escuela Superior de Dirección de Empresas de Santander) ja   julkisen talouden ja talouspolitiikan professori vuoteen 1995 saakka (Cantabrian yliopisto).
Aiheesta muualla

Kuvia tai muita tiedostoja aiheesta Miguel Ángel Revilla Roiz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Miguel Ángel Revilla
Käännös suomeksi
Melvin Jones

Melvin Jonesin muistomerkki Madridissa.
Melvin Jones (13. tammikuuta 1879, Fort Thomas, Arizona, Yhdysvallat − 1. kesäkuuta 1961 Flossmoor, Illinois) oli yhdysvaltalainen liikemies, joka on tullut tunnetuksi kansainvälisen lionsklubi-palvelujärjestön perustajana.
Tausta

Jones syntyi Arizonassa, jossa hänen isänsä toimi upseerina. Perhe muutti jatkuvasti Melvinin lapsuudessa ja nuoruudessa. Jones hankki itselleen koulutusta vähin erin ja otti kursseja muun muassa Union Business Collegessa ja suoritti lakiopintoja Chaddock Collegessa, Illinoisissa.
Elämä ja ura

Jones asettui Chicagoon, jossa hän meni työhön vakuutusyhtiö Johnson & Higginsiin. Hän liittyi chicagolaiseen vapaamuurarilooshi Garden City Lodge No. 141:een vuonna 1906. Vuonna 1909 Jones avioitui ammattimaisen golfinpelaajan Rose Amanda Freemanin kanssa, joka voitti kansallisen naisten avoimen golfkilpailun 1925. Vuonna 1913 hän perusti oman yrityksensä, Melvin Jones Insurance Agencyn.
Yrityksen menestyessä Jones kutsuttiin Business Circle of Chicago -liikemiespiirin jäseneksi. Erään jäsenen mukaan kerhon motto oli: "Jos rapsutat minun selkääni, minä rapsutan sinun." Jones koki kutsun etuoikeudeksi ja oli innokkaasti mukana. Hänet valittiin organisaation sihteeriksi 1915. Jones alkoi pohtia, mitä tapahtuisi jos liikemieskerho suuntaisi lahjansa ja energiansa yhteiseksi hyväksi. Vuotta myöhemmin hän alkoi ottaa yhteyksiä muihin liikemiespiireihin ja esitteli ajatustaan palvelukerhoista. Palaute oli varsin positiivista.
Vuonna 1917, 7. kesäkuuta, 27 liikemieskerhon 20 edustajaa eri puolilta maata kokoontui Chicagossa ja he päättivät perustaa liikemiesyhdistyksen, joka omistautuisi yhteiskunnan palvelemiseen. Ryhmä otti nimekseen erään kerhon nimen, the Association of Lions Clubs. Myöhemmin samana  vuonna Jones valittiin yhdistyksen sihteeriksi. Hän oli mukana muotoilemassa toiminta-ajatusta ja vaati alusta alkaen, ettei minkään klubin tulisi toimia jäsentensä taloudellisen edun kasvattamiseen. Ajatus oli kehittynyt varsin kauaksi alkuperäisestä liikemiespiirin toiminnasta.
Jones jatkoi oman yritystoimintansa harjoittamista vuoteen 1926, mutta hän käytti pääasiallisen tarmonsa lionsklubi-ajatuksen levittämiseen. Hän toimi lähestulkoon talkoohengessä, vuoden 1918 yleiskokouksen talouslaskelma paljasti, että Jones oli saanut korvaukseksi 200 dollaria 11 kuukauden työpanoksestaan.
Jones sai monia huomionosoituksia toiminnastaan. Vuonna 1932 presidentti Herbert Hoover nimitti hänet yhdeksi liikemiesvaltuuskunnan jäseneksi, joka kokoontui Valkoiseen taloon keskustelemaan talousongelmista. Vuonna 1939 Jones sai kuubalaisen huomionosoituksen National Merit Order of Carlos Manuel de Cespedes silloisen Kuuban hallitukselta. Vuonna 1958 lionsklubien kansainvälinen johtokunta nimitti hänet Lions Internationalin elinikäiseksi pääsihteeriksi.
Melvin Jones kuoli 82-vuotiaana kotonaan Flossmoorissa Illinoisissa. Lionsklubi-järjestö toimii nykyisin 195 maassa ja lionsklubeissa on noin 1,35 miljoonaa jäsentä.
Aiheesta muualla

Melvin Jonesin tarina (Arkistoitu – Internet Archive) (englanniksi)
Melvin Jonesin profiili Lions-järjestön sivustolla
Miguel Ángel Moratinos

Miguel Ángel Moratinos
Miguel Ángel Moratinos (s. 8. kesäkuuta 1951 Madrid) on espanjalainen diplomaatti ja sosialistisen työväenpuolueen poliitikko. Hän toimi maansa ulkoministerinä 2004–2010 ja oli vuonna 2007 Euroopan turvallisuus- ja yhteistyöjärjestön puheenjohtaja.
Moratinos nimettiin vuonna 2009 Belgradin kaupungin kunnia-asukkaaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Moratinos Espanjan ulkoministeriön sivulla
Montaja

Montaja
Pappilan entinen väentupa seurakunnan leirikeskuksessa.
| --- | --- |
Sijainti:  65°37.597′N, 024°52.898′E, Simo Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Montaja on saari Perämerellä Simon kunnan edustalla. Saari on pinta-alaltaan kunnan toiseksi suurin. Se sijaitsee noin kahden kilometrin päässä mantereelta Simoniemen kylän eteläpuolella.
Montajassa sijaitsee Simon seurakunnan leirikeskus sekä luonnonsuojelualue.
Vuonna 1975 saarelle siirrettiin Simon pappilasta renkitupa. Siirtotyön suunnitelman laati Valdemar Svanberg. Renkitupa toimii leirikeskuksen päärakennuksena.
Melodifestivalen 2013

| Eurovision laulukilpailu 2013  Ruotsin euroviisukarsinta> Melodifestivalen 2013 |
| --- | --- |
Päivämäärä:  2. helmikuuta - 9. maaliskuuta 2013
Tapahtumapaikat:  Telenor Arena Scandinavium Skellefteå Kraft Arena Malmö Arena Löfbergs Lila Arena Friends Arena
Juontaja(t):  Danny Saucedo Gina Dirawi
Kappaleiden määrä
Alkukarsinnoissa:  32
Voittaja:  Robin Stjernberg ”You”
Ruotsi Eurovision laulukilpailussa Virallinen verkkosivusto 
 ◄ 2012  2014 ► 
Melodifestivalen 2013 oli Ruotsissa 2. helmikuuta – 9. maaliskuuta 2013 järjestetty laulukilpailu, jossa valittiin Ruotsin edustaja vuoden 2013 Eurovision laulukilpailuun. Kilpailun voitti Robin Stjernberg kappaleella You.
Kilpailun kulku

Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
Kilpailun kulku > 1. semifinaali

Ensimmäinen semifinaali kilpailtiin 2. helmikuuta Telenor Arenalla Karlskronassa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | David Lindgren | "Skyline" | Fernando Fuentes, Henrik Nordenback, Christian Fast | 37 392 | 28 724 | 66 116 | 2 | Finaaliin |
| 2 | Cookies 'N' Beans | "Burning Flags" | Fredrik Kempe | 16 246 | 14 193 | 30 439 | 3 | Toinen mahdollisuus |
| 3 | Jay-Jay Johanson | "Paris" | Jay-Jay Johanson | 5 526 | — | 5 526 | 8 |  |
| 4 | Mary N'diaye | "Gosa" | Johan Åsgärde, Mattias Frändå, Mary N’diaye | 12 997 | 10 439 | 23 436 | 5 |  |
| 5 | Eric Gadd | "Vi kommer aldrig att förlora" | Eric Gadd, Thomas Stenström, Jacob Olofsson | 12 881 | 14 047 | 26 928 | 4 | Toinen mahdollisuus |
| 6 | Yohio | "Heartbreak Hotel" | Johan Fransson, Tobias Lundgren, Tim Larsson, Henrik Göranson, Yohio | 76 905 | 78 211 | 155 116 | 1 | Finaaliin |
| 7 | Anna Järvinen | "Porslin" | Björn Olsson, Martin Elisson | 8 689 | — | 8 689 | 7 |  |
| 8 | Michael Feiner & Caisa | "We're Still Kids" | Michael Feiner, Caisa Ahlroth | 12 098 | — | 12 098 | 6 |  |
Kilpailun kulku > 2. semifinaali

Toinen semifinaali kilpailtiin 9. helmikuuta Scandinaviumissa Göteborgissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Anton Ewald | "Begging" | Fredrik Kempe, Anton Malmberg Hård af Segerstad | 33 436 | 37 049 | 70 516 | 3 | Toinen mahdollisuus |
| 2 | Felicia Olsson | "Make Me No 1" | Henrik Wikström, Ingela "Pling" Forsman, Amir Aly, Maria Haukaas Mittet | 19 559 | 35 490 | 55 049 | 5 |  |
| 3 | Joacim Cans | "Annelie" | Joacim Cans | 7 069 | — | 7 069 | 8 |  |
| 4 | Swedish House Wives | "On Top of the World" | Peter Boström, Thomas G:son | 17 172 | — | 17 172 | 6 |  |
| 5 | Erik Segerstedt & Tone Damli | "Hello Goodbye" | Robin Fredriksson, Mattias Larsson, Måns Zelmerlöw | 30 295 | 40 107 | 70 402 | 4 | Toinen mahdollisuus |
| 6 | Louise Hoffsten | "Only the Dead Fish Follow the Stream" | Louise Hoffsten, Sandra Bjurman, Stefan Örn | 33 074 | 50 947 | 84 021 | 2 | Finaaliin |
| 7 | Rikard Wolff | "En förlorad sommar" | Tomas Andersson Wij | 7 785 | — | 7 785 | 7 |  |
| 8 | Sean Banan | "Copacabanana" | Ola Lindholm, Sean Samadi (Sean Banan), Hans Blomberg, Joakim Larsson | 79 428 | 64 314 | 143 724 | 1 | Finaaliin |
Kilpailun kulku > 3. semifinaali

Kolmas semifinaali kilpailtiin 16. helmikuuta Skellefteå Kraft Arenalla Skellefteåssa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Eddie Razaz | "Alibi" | Thomas G:son, Peter Boström | 19 476 | — | 19 476 | 6 |  |
| 2 | Elin Petersson | "Island" | Elin Petersson | 7 494 | — | 7 494 | 8 |  |
| 3 | Ravaillacz | "En riktig jävla schlager" | Kjell Jennstig, Leif Goldkuhl, Henrik Dorsin | 52 275 | 57 980 | 111 255 | 1 | Finaaliin |
| 4 | Amanda Fondell | "Dumb" | Freja Blomberg, Fredrik Samsson | 18 488 | — | 18 488 | 7 |  |
| 5 | Martin Rolinski | "In and Out of Love" | Thomas G:son, Andreas Rickstrand | 29 246 | 41 780 | 71 026 | 3 | Toinen mahdollisuus |
| 6 | Caroline af Ugglas | "Hon har inte" | Caroline af Ugglas, Heinz Liljedahl | 29 450 | 29 114 | 58 594 | 4 | Toinen mahdollisuus |
| 7 | State of Drama | "Falling" | Göran Werner, Sebastian Hallifax, Emil Gullhamn, James Hallifax | 40 803 | 39 256 | 80 059 | 2 | Finaaliin |
| 8 | Janet Leon | "Heartstrings" | Fredrik Kempe, Anton Malmberg Hård af Segerstad | 22 348 | 27 903 | 50 251 | 5 |  |
Kilpailun kulku > 4. semifinaali

Neljäs semifinaali kilpailtiin 23. helmikuuta Malmö Arenalla Malmössä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Army of Lovers | "Rockin’ the Ride" | Alexander Bard, Henrik Wikström, Per QX (m/l), Andreas Öhrn, Jean-Pierre Barda | 16 687 | — | 16 867 | 6 |  |
| 2 | Lucia Piñera | "Must Be Love" | Peter Kvint, Jonas Myrin | 9 219 | — | 9 219 | 8 | Out |
| 3 | Robin Stjernberg | "You" | Robin Stjernberg, Linnea Deb, Joy Deb, Joakim Harestad Haukaas | 34 562 | 43 204 | 77 766 | 3 | Toinen mahdollisuus |
| 4 | Sylvia Vrethammar | "Trivialitet" | Thomas G:son, Calle Kindbom, Mats Tärnfors | 13 609 | — | 13 609 | 7 |  |
| 5 | Ralf Gyllenhammar | "Bed on Fire" | Ralf Gyllenhammar, David Wilhelmsson | 43 609 | 49 616 | 93 225 | 2 | Finaaliin |
| 6 | Behrang Miri | "Jalla Dansa Sawa" | Behrang Miri, Anderz Wrethov, Firas Razak Tuma, Tacfarinas Yamoun | 31 761 | 38 459 | 70 220 | 4 | Toinen mahdollisuus |
| 7 | Terese Fredenwall | "Breaking the Silence" | Terese Fredenwall, Simon Petrén | 25 163 | 32 329 | 57 492 | 5 |  |
| 8 | Ulrik Munther | "Tell the World I'm Here" | Thomas G:son, Peter Boström, Ulrik Munther | 70 204 | 58 160 | 128 364 | 1 | Finaaliin |
Kilpailun kulku > Toinen mahdollisuus

Toinen mahdollisuus kilpailtiin 2. maaliskuuta Löfbergs Lila Arenalla Karlstadissa. Toisessa mahdollisuudessa kilpaili kahdeksan kappaletta, joista puhelinäänestäjät ensin äänestivät neljä toiselle kierrokselle. Neljä toisen kierroksen kappaletta jaettiin kahteen kappalepariin, joista kummastakin toinen äänestettiin finaaliin.
Kilpailun kulku > Toinen mahdollisuus > Ensimmäinen kierros

| Numero | Artisti | Kappale | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- |
| 1 | Robin Stjernberg | "You" | 58 025 | 35 535 | 93 560 | 2 | Toinen kierros |
| 2 | Eric Gadd | "Vi kommer aldrig att förlora" | 14 164 | — | 14 164 | 8 |  |
| 3 | Caroline af Ugglas | "Hon har inte" | 35 234 | — | 35 234 | 6 |  |
| 4 | Behrang Miri | "Jalla Dansa Sawa" | 56 165 | 29 618 | 85 734 | 4 | Toinen kierros |
| 5 | Erik Segerstedt & Tone Damli | "Hello Goodbye" | 42 425 | 28 098 | 70 523 | 5 |  |
| 6 | Anton Ewald | "Begging" | 66 965 | 31 696 | 98 661 | 1 | Toinen kierros |
| 7 | Cookies 'N' Beans | "Burning Flags" | 25 826 | — | 25 826 | 7 |  |
| 8 | Martin Rolinski | "In and Out of Love" | 51 997 | 35 787 | 87 764 | 3 | Toinen kierros |
Kilpailun kulku > Toinen mahdollisuus > Toinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Behrang Miri | "Jalla Dansa Sawa" | 82 896 |  |
| I | 2 | Anton Ewald | "Begging" | 105 890 | Finaaliin |
| II | 1 | Robin Stjernberg | "You" | 98 105 | Finaaliin |
| II | 2 | Martin Rolinski | "In and Out of Love" | 95 930 |  |
Kilpailun kulku > Finaali

Finaali kilpailtiin 9. maaliskuuta Friends Arenalla Solnassa. Voittajan valitsivat yhdessä 11 maassa kokoontuneet raadit sekä puhelinäänestäjät.
| Numero | Artisti | Kappale | Raatiäänet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Ulrik Munther | "Tell the World I'm Here" | 82 | 154 334 | 9,4% | 44 | 126 | 3 |
| 2 | David Lindgren | "Skyline" | 57 | 42 896 | 2,6% | 12 | 69 | 8 |
| 3 | State of Drama | "Falling" | 50 | 61 462 | 3,7% | 18 | 68 | 9 |
| 4 | Anton Ewald | "Begging" | 49 | 206 131 | 12,5% | 59 | 108 | 4 |
| 5 | Louise Hoffsten | "Only the Dead Fish Follow the Stream" | 36 | 171 202 | 10,4% | 49 | 85 | 5 |
| 6 | Ralf Gyllenhammar | "Bed on Fire" | 33 | 140 398 | 8,5% | 40 | 73 | 7 |
| 7 | Ravaillacz | "En riktig jävla schlager" | 8 | 110 736 | 6,7% | 32 | 40 | 10 |
| 8 | Sean Banan | "Copacabanana" | 37 | 142 288 | 8,7% | 41 | 78 | 6 |
| 9 | Robin Stjernberg | "You" | 91 | 259 101 | 15,8% | 75 | 166 | 1 |
| 10 | Yohio | "Heartbreak Hotel" | 30 | 356 080 | 21,7% | 103 | 133 | 2 |
Kilpailun kulku > Finaali > Maakohtaiset raatiäänet

| Numero | Kappale |  Kypros |  Espanja |  Italia |  Islanti |  Malta |  Ukraina |  Israel |  Ranska |  Iso-Britannia |  Kroatia |  Saksa | Yht>  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "Tell the World I'm Here" | 6 | 6 | 12 | 8 | 6 | 2 |  | 12 | 12 | 8 | 10 | 82 |
| 2 | "Skyline" | 4 | 4 |  | 2 | 12 | 6 | 8 | 8 |  | 1 | 12 | 57 |
| 3 | "Falling" |  | 10 | 4 | 4 | 2 | 8 | 10 | 1 | 6 | 4 | 1 | 50 |
| 4 | "Begging" | 8 |  |  | 10 | 10 | 1 | 2 |  | 4 | 10 | 4 | 49 |
| 5 | "Only the Dead Fish Follow the Stream" | 2 | 12 | 6 |  |  |  | 4 | 6 |  |  | 6 | 36 |
| 6 | "Bed on Fire" |  |  | 1 | 6 |  | 12 | 6 |  | 8 |  |  | 33 |
| 7 | "En riktig jävla schlager" |  | 2 |  | 1 |  |  |  | 2 | 1 |  | 2 | 8 |
| 8 | "Copacabanana" | 12 |  | 8 |  | 1 |  |  | 4 | 10 | 2 |  | 37 |
| 9 | "You" | 1 | 8 | 10 | 12 | 8 | 10 | 12 | 10 |  | 12 | 8 | 91 |
| 10 | "Heartbreak Hotel" | 10 | 1 | 2 |  | 4 | 4 | 1 |  | 2 | 6 |  | 30 |
Montague John Druitt

Montague John Druitt
Brittiläinen lakimies Montague John Druitt (15. elokuuta 1857 – 1. joulukuuta 1888) oli yksi monista Viiltäjä-Jackiksi epäillyistä henkilöistä. Vaikka hänet nimetään usein pääepäillyksi Lontoota vuonna 1888 kuohuttaneessa sarjamurhatapauksessa, tätäkään teoriaa ei voida todistaa. Todistusaineistoa Druittia vastaan on loppujen lopuksi varsin vähän.
Druitt oli lääkäri William Druittin toinen poika. Hän syntyi Dorsetissa, Englannissa elokuussa 1857.
Vuonna 1881 Druitt asui Wimborne Minsterissä yhdessä vaimonsa Annen, kolmen tyttärensä ja palvelijattariensa kanssa. Hän valmistui Oxfordista 1880. Druitt toimi sekä lakimiehenä että poikakoulun vararehtorina.
Druittin isä kuoli vuonna 1885 sydänkohtaukseen. Äiti puolestaan sairastui psyykkisesti ja päätyi laitoshoitoon. Viiltäjä-Jackin veriteot tapahtuivat Lontoon alueella loppuvuodesta 1888, ja Druitt löytyi saman vuoden viimeisenä päivänä Thames-joesta ilmeisesti hukuttautuneena.
Druittin masennuksesta ja paranoidisesta häiriöstä kärsinyt äiti kuoli mielisairaalassa vuonna 1890.
Montalto

Montalto voi tarkoittaa ainakin seuraavia:
Montalto di Castro, kunta Italiassa Latiumin alueella olevassa Viterbon maakunnassa
Montalto Dora, kunta Italiassa Piemonten alueella olevassa Torinon metropolikaupungissa
Montalto Ligure, kunta Pohjois-Italiassa olevassa Imperian maakunnassa Ligurian alueella
Montalto Pavese, kunta Pohjois-Italiassa Pavian maakunnassa Lombardian alueella
Montalto Uffugo, kunta Cosenzan maakunnassa, Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montalto”, voi hakea sivunnimihaulla, laajalla sivunnimihaulla tai tekstihaulla.
Montalbo

| Montalbo |
| --- | --- |
 Kaupungin kartta, jossa Montalbo korostettuna.
Kaupunki:  Città di San Marino
Koordinaatit:  43°56′00″N, 12°26′00″E
Postinumero(t):  47890
Montalbo on San Marinon pääkaupunkiin kuuluva kylä (ita. curazia). Kaupunginosan suuntanumero on 47890.
Montalbossa järjestetään vuosittain pyhäinpäivänä perinteinen kulkue ja messu kuolleiden omaisten muistamiseksi.
Mohori

Mohori on eräs kambodžalaista musiikkia esittävä yhtyetyyppi. Siihen kuuluu yleensä ksylofoneja, bambuhuiluja ja jousisoittimia kuten viuluja. Toisinaan mukana on myös harppuja ja vasaroilla soitettava dulcimer.
Toisin kuin rituaalimusiikiksi syntynyt pinpeat, mohorien soittama musiikki on maallista. Teemat vaihtelevat kehtolauluista rakkauslauluihin, ja mukana on usein laulusolisti. Mohorit esiintyvät kuninkaallisissa juhlissa, tanssien säestyksenä ja konserteissa.
Michel Tabachnik

Michel Tabachnik
Michel Tabachnik (s. 10. marraskuuta 1942) on sveitsiläinen kapellimestari ja säveltäjä. Hän opiskeli pianonsoittoa, sävellystä ja orkesterinjohtoa kotikaupungissaan Genevessä. Hän on pitkän uransa aikana johtanut useita orkestereita ja työskennellyt myös oopperataloissa. Säveltäjänä hän on julkaissut omia teoksiaan 1960-luvulta lähtien.
Tabachnik julkaisi romaanin Il était une fois un enfant (1999).
Auringon temppeli

Kuusitoista Auringon temppeli -kultin jäsentä kuoli Ranskan Vercorsissa joulukuussa 1995. Tabachnikia alettiin tutkia tapauksen johdosta vuonna 1996. Hän myönsikin olleensa yhteyksissä kulttiin, mutta kertoi, ettei tiennyt mitään kuolemista.
Tabachnikia vastaan nostettiin kuitenkin syyte, sillä syyttäjät uskoivat, että Tabachnik oli ollut johtavassa asemassa Auringon temppelissä. He vaativat Tabachnikille viiden vuoden tuomiota yllytyksestä kuolemiin, joiden liikkeen jäsenet uskoivat johtavan uuteen syntymään Siriuksella. Myös Jean-François Mayer, joka osallistui tutkimuksiin asiantuntijana, piti Tabachnikin asemaa kultissa korkeana. Hän ei kuitenkaan liittänyt Tabachnikia surmiin, vaan katsoi, että niiden takana oli Joseph di Mambro, joka itse kuoli kultti-itsemurhien yhteydessä vanhana ja sairaana.
Tabachnik vapautettiin syytteistä, ja päätös pysyi myöhemmin myös ylemmässä oikeusasteessa.
Aiheesta muualla

Viralliset sivut (Arkistoitu – Internet Archive) (englanniksi), (ranskaksi)
Mike Reilly

| Mike Reilly |
| --- | --- |

Henkilötiedot
Syntynyt: 13. heinäkuuta 1993 (ikä 31) Chicago, Illinois
Kansalaisuus:   Yhdysvallat
Jääkiekkoilija
Lempinimi:  Weston
Pelipaikka:  puolustaja
Maila:  vasen
Pituus:  188 cm
Paino:  89 kg
Seura
Seura:  New York Islanders
Sarja:  NHL
Pelinumero:  2
Pelaajaura
Pääsarjaura:  2015–
Aik. seurat:  Minnesota Wild (NHL)   Montreal Canadiens (NHL)   Ottawa Senators (NHL)   Boston Bruins (NHL)   Providence Bruins (AHL)   Florida Panthers (NHL)
NHL-varaus:  98. varaus, 2011 Columbus Blue Jackets
Mike Reilly (s. 13. heinäkuuta 1993 Chicago, Illinois) on yhdysvaltalainen jääkiekkoilija, joka edustaa New York Islandersin organisaatiota. Pelipaikaltaan vasemmalta laukova, 185 senttimetriä pitkä ja 83 kilogrammaa painava Reilly on puolustaja.
Ura > Seurajoukkueura

Reilly on Columbus Blue Jacketsin neljännen kierroksen 98. varaus vuodelta 2011. Hän ei ole kuitenkaan pelannut Blue Jacketsissa tai sen farmiseurassa Springfield Falconsissa. Kaudesta 2012–2013 lähtien Reilly on pelannut Minnesotan yliopiston Golden Gophers -joukkueessa.
Huhtikuussa 2021 Ottawa Senators kauppasi Reillyn Boston Bruinsiin vaihdossa kolmannen kierroksen varausvuoroon vuoden 2022 varaustilaisuudessa.
Heinäkuussa 2023 Reilly teki vapaana agenttina Florida Panthersin kanssa yksivuotisen ja miljoonan dollarin arvoisen sopimuksen.
Marraskuussa 2023 Panthers asetti Reillyn waiwers-listalle josta New York Islanders poimi hänet joukkueeseensa. Heinäkuussa 2024 Reilly solmi seuran kanssa vuoden mittaisen ja 1,25 miljoonan dollarin arvoisen jatkosopimuksen.
Ura > Maajoukkueura

Reilly voitti Yhdysvaltain alle 20-vuotiaiden maajoukkueen kanssa MM-kultaa vuonna 2013 Ufasta. Reilly teki turnauksessa tehot 1+2. Yhdysvaltain jääkiekkomaajoukkueessa hän on pelannut vuodesta 2015 lähtien ja kuului joukkueeseen myös vuoden 2015 MM-kilpailuissa, joista Yhdysvallat saavutti pronssia.
Muuta

Montréal Canadiens varasi vuonna 1977 Reillyn isän Michael J. Reillyn kahdeksannella varauskierroksella NHL:ään, mutta hän ei pelannut siellä yhtään ottelua.